ᱞᱳᱦᱟᱨᱫᱟᱜᱟ

ᱞᱳᱦᱟᱨᱫᱟᱜᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱟᱨ ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱫᱚ (᱑᱙᱐᱐ ᱥᱟᱞ ᱨᱮᱱᱟᱜ ᱮᱛᱚᱦᱚᱵ ᱨᱮ) ᱞᱳᱦᱟᱨᱫᱟᱜᱟ ᱪᱷᱚᱴᱟᱱᱟᱜᱽᱯᱩᱨ ᱞᱟᱹᱜᱤᱫ ᱠᱚᱢᱤᱥᱤᱱᱚᱨᱤ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ ᱾ ᱚᱱᱟᱫᱚ ᱛᱟᱭᱚᱢ ᱨᱟᱺᱪᱤ ᱛᱮ ᱤᱫᱤ ᱮᱱᱟ ᱾ ᱠᱚᱢᱤᱥᱤᱱᱚᱨ ᱳᱯᱷᱤᱥ ᱫᱚ ᱱᱤᱛᱚᱜ ᱦᱚᱸ ᱢᱮᱱᱟᱜᱼᱟ ᱚᱱᱰᱮ ᱞᱚᱦᱟᱨᱫᱟᱜᱟ ᱱᱚᱜᱚᱨ ᱯᱟᱞᱤᱠᱟ ᱳᱯᱷᱤᱥ ᱠᱟᱱᱟ ᱾ ᱵᱤᱨ ᱵᱩᱨᱩ, ᱡᱷᱟᱨᱱᱟ, ᱱᱟᱜᱟᱢ ᱯᱟᱨᱟᱢᱯᱟᱨᱟ ᱟᱨ ᱫᱟᱨᱮ ᱞᱟᱨᱮ ᱨᱮᱱᱟᱜ ᱫᱟᱢᱟᱱ ᱮᱱᱮᱢ ᱛᱮ ᱥᱟᱡᱟᱣ ᱟᱠᱟᱱ ᱱᱚᱶᱟ ᱞᱚᱦᱟᱨᱫᱟᱜᱟ ᱵᱟᱡᱟᱨ ᱫᱚ ᱡᱷᱟᱨᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱟᱨ ᱱᱟᱜᱟᱢ ᱨᱮᱱᱟᱜ ᱢᱟᱱᱟᱣ ᱢᱮᱱᱟᱜᱼᱟ ᱟᱫᱚ ᱢᱟᱲᱟᱝ ᱫᱚ ᱱᱚᱶᱟ ᱞᱚᱦᱟ ᱜᱟᱞᱟᱣ ᱨᱮᱱᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱫᱚ ᱞᱳᱦᱟᱨᱫᱟᱜᱟ ᱫᱚᱦᱚ ᱮᱱᱟ ᱾

ᱦᱚᱨ ᱰᱟᱦᱟᱨ
ᱩᱰᱟᱹᱱ ᱰᱟᱦᱟᱨ
ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱳᱦᱟᱨᱫᱟᱜᱟ ᱥᱩᱨ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱵᱟᱥ ᱟᱨ ᱴᱮᱠᱥᱤ ᱛᱮᱦᱚᱸ ᱞᱳᱦᱟᱨᱫᱟᱜᱟ ᱠᱚ ᱥᱮᱱ ᱫᱟᱲᱮᱭᱟᱜᱼᱟ ᱾  

 ᱡᱤᱞᱤᱧ ᱜᱟᱰᱤ ᱰᱟᱦᱟᱨ 
ᱞᱳᱦᱟᱨᱫᱟᱜᱟ ᱢᱤᱴᱚᱨ ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱛᱮᱦᱚᱸ ᱨᱟᱺᱪᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱥᱚᱲᱚᱠ ᱰᱟᱦᱟᱨ
ᱨᱟᱺᱪᱤ ᱟᱨ ᱨᱟᱩᱨᱞᱠᱮᱞᱟ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱠᱷᱚᱱ ᱧᱮᱧᱮᱞ ᱟᱞᱜᱟ ᱛᱮᱠᱚ ᱞᱳᱦᱟᱨᱫᱟᱜᱟ ᱫᱷᱟᱹᱨᱤᱡ ᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Travel guide and maps of Lohardaga district
 Government website for Lohardaga District

ᱛᱷᱚᱠ:ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱱᱚᱜᱚᱨ ᱟᱨ ᱥᱚᱦᱚᱨ ᱠᱚ